ارم حق

اِرم حق (پیدائش: یکم جنوری 1976) ایک نارویجین اداکارہ، اسکرین رائٹر اور ہدایتکارہ ہیں جن کا تعلق پاکستانی نژاد خاندان سے ہے۔ وہ اپنی فلموں آئی ایم یورز اور لوگ کیا کہیں گے کی وجہ سے جانی جاتی ہیں۔

 ابتدائی زندگی 
ارم حق کا تعلق ایک پاکستانی نژاد قدامت پسند مسلم خاندان سے ہے جو ناروے ہجرت کر گیا تھا۔ انھوں نے ویسٹرڈالس اسکول آف کمیونیکیشن، اوسلو سے آرٹ ڈائریکشن کی تعلیم حاصل کی۔ ان کی پرورش اور زندگی کے تجربات ان کی فلم لوگ کیا کہیں گے کا بنیادی محرک بنے۔

 کیریئر 
ارم نے کئی سال اداکاری میں گزارے اور اس دوران اسٹیج، فلم اور ٹی وی میں کام کیا، جن میں ایکسپورٹ امپورٹ بھی شامل ہے۔ انھوں نے پرانا وفادار نامی مختصر فلم لکھی اور اس میں کام بھی کیا جو 2004 میں وینس فلم فیسٹیول میں دکھائی گئی۔

2010 میں انھوں نے ہدایتکاری کا آغاز مختصر فلم ایک کنوری کی پلک جھپک سے کیا جو سَن ڈانس فلم فیسٹیول میں پیش کی گئی۔ ان کی پہلی فیچر فلم میں تمہاری ہوں 2013 میں ٹورنٹو بین الاقوامی فلم فیسٹیول میں پیش ہوئی اور Variety نے اسے ایک پراعتماد آغاز قرار دیا۔ اس فلم کو ناروے کی طرف سے آسکر ایوارڈ برائے بہترین غیر ملکی زبان کی فلم کے لیے نامزد کیا گیا۔

ان کی دوسری فلم لوگ کیا کہیں گے کو ثقافتی ٹکراؤ پر مبنی ایک دل دہلا دینے والا نسوانی ڈراما قرار دیا گیا۔ یہ فلم بھی ناروے کی جانب سے 91ویں آسکر ایوارڈز کے لیے منتخب کی گئی۔

 فلم شناسی 
 سال  عنوان  کردار  نوٹس 2002  Borettslaget  فاطمہ سلمندر  ٹی وی سیریز 2002  Jul i Borettslaget  فاطمہ سلمندر  ویڈیو 2004  Trofast  –  مختصر فلم 2005  Import-Export  –  – 2008  Fallen Angels  –  – 2009  Little Miss Eyeflap  ہدایتکارہ  مختصر فلم 2010  Tomme tønner  –  – 2013  I Am Yours  ہدایتکارہ  فیچر فلم 2017  لوگ کیا کہیں گے  مصنفہ و ہدایتکارہ  – 2020  When the Dust Settles  ہدایتکارہ  تین اقساط

 بیرونی روابط 

 ذاتی زندگی 
ارم حق اپنی ذاتی زندگی میں کافی آزاد خیال ہیں۔ ان کا ایک لمبے عرصے کا ساتھی رہا ہے، جس کا نام ایڈم اسٹوئین (Adamstuen) ہے اور وہ اوسلو کا رہائش پزیر ہے۔  وہ اپنے انسٹا گرام ایک لڑکے کی تصاویر آویزاں کرتی رہی ہیں جس کا نام لیون (Leon) بتایا جاتاہے ۔ اس سے ان کا کسی طرح سے والدہ بننا ثابت ہوتا ہے۔  مگر کہیں پر بھی ارم کی شادی اور خانہ آبادی کا تذکرہ نہیں۔ اس سے یہ پتہ چلتا ہے کہ ارم ماں تو بن گئی اور کسی کے رشتے میں بھی آگئی ، مگر شاید اس نے شادی اور خانہ آبادی نہیں کی جو ارم کے آبائی وطن پاکستان میں بہت عام ہے۔ ایڈم اسٹوئین سے لمبے عرصے کی رشتے داری کے علاوہ ارم حق کا کوئی اور سابقہ یا موجودہ رشتہ ہے یا رہا ہو تو اس کی تفصیلات دست یاب نہیں ہیں۔ ایضًا لیون کے علاوہ ارم کی کوئی اولاد نرینہ یا کوئی دختر کا موجود ہونا عام دست یاب ذرائع سے ثابت نہیں۔ ایک خیال یہ بھی ہے کہ ارم حق مغربی دنیا کی دیگر فلمی شخصیات کی طرح اپنی نجی زندگی کے معاملے میں بہ بانگ دہل گویا نہیں ہے۔ اس وجہ سے ذرائع ابلاغ میں تفصیلات موجود نہیں ہے۔

 حوالہ جات 

زمرہ:1976ء کی پیدائشیں
زمرہ:بقید حیات شخصیات
زمرہ:پاکستانی نژاد نارویجین
زمرہ:ناروے کے فلمی ہدایت کار
زمرہ:ناروے کی فلمی اداکارائیں
زمرہ:نارویجین فلمی اداکارائیں
زمرہ:نارویجن فلم ہدایت کار
زمرہ:پاکستانی نژاد ناروینی
زمرہ:1 جنوری کی پیدائشیں
زمرہ:نارویجن اداکارائیں
زمرہ:نارویجن گلوکارائیں
زمرہ:نارویجن خواتین ماڈل
زمرہ:نارویجن خواتین فلم ہدایت کار
زمرہ:خواتین